gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8848, del 02-07-2020 (2020/4910)

Informació pública de la declaració d'interés comunitari per a una atribució d'ús i aprofitament en sòl no urbanitzable, d'una activitat de regularització d'una activitat existent de classificació i emmagatzematge vinculada a indústria de fabricació i venda de paviments i revestiments ceràmics al terme municipal de l'Alcora.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8848

Data del DOGV
:   02-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/4910


Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, d'una activitat de regularització d'una activitat existent de classificació i emmagatzematge vinculada a indústria de fabricació i venda de paviments i revestiments ceràmics al terme municipal de l'Alcora. [2020/4910]  
  
La mercantil Roig Ceràmica, SA, ha sol·licitat la declaració d'interés comunitari per a una atribució d'ús i aprofitament en sòl no urbanitzable, relativa a instal·lacions destinades a una activitat de regularització d'una activitat existent de classificació i emmagatzematge vinculada a indústria de fabricació i venda de paviments i revestiments ceràmics, a l'empara de la disposició transitòria quinze de la LOTUP (expedient 2020/0122), al terme municipal de l'Alcora, situada en les parcel·les 63, 64, 65, 76 i 77, del polígon 12.  
De conformitat amb allò que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, una vegada admesa a tràmit la sol·licitud, s'obri la informació pública durant elw termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, en què les persones interessades poden consultar l'expedient de declaració d'interés comunitari i l'estudi d'integració paisatgística, també en la pàgina web https://ovius.gva.es/oficina\_tactica i formular per escrit les observacions que estimen pertinents, en les oficines del Servei Territorial d'Urbanisme, de la Conselleria de Política Territorial, Obres Públiques i Mobilitat, a l'avinguda del Mar, núm. 16, planta primera, de Castelló de la Plana.  
  
Cosa que es fa pública perquè se'n prenga coneixement.  
  
Castelló de la Plana, 25 de juny de 2020.- El cap del Servei Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 8932, del 22-10-2020 (2020/8513)

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública CS055 «Pinar de la Tenencia», situat en el terme municipal de Caudiel, província de Castelló i pertanyent als Ajuntaments de Caudiel, Jérica, Viver i Benafer; a fi de la reforma de la línia aèria del projecte CS-043/2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8932

Data del DOGV
:   22-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/8513


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública CS055 «Pinar de la Tenencia», situat en el terme municipal de Caudiel, província de Castelló i pertanyent als Ajuntaments de Caudiel, Jérica, Viver i Benafer; a fi de la reforma de la línia aèria del projecte CS-043/2016. [2020/8513]  
  
S'està tramitant en la Direcció Territorial de Castelló, a sol·licitud I-de Redes Eléctricas Inteligentes, SAU l'expedient OUCPM\_2020\_002 de concessió d'ús privatiu del domini públic forestal per a l'ocupació temporal de terrenys de la forest d'utilitat pública CS055 «Pinar de la Tenencia», situat en el terme municipal de Caudiel, província de Castelló i pertanyent als Ajuntaments de Caudiel, Jérica, Viver i Benafer  
  
L'objecte de l'ocupació és la reforma de la línia aèria del projecte CS-043/2016.  
Aquest expedient se sotmet a informació pública en compliment del que s'estableix en la Llei 43/2003, de 21 de novembre, de forests i en l'article 83 de la Llei 39/2015, d'1 d'octubre, del procediment administratiu comú de les Administracions Públiques, aquest expedient se sotmet a informació pública.  
El que es fa públic per a general coneixement, fixant el termini d'un mes a partir de la publicació del present anunci en el Diari Oficial de la Comunitat Valenciana, perquè els interessats puguen examinar l'expedient en les oficines de la Secció Forestal de la Direcció Territorial de Castelló, situades en l'edifici Prop, Avinguda Germans Bou, 47, de Castelló, en horari d'atenció al públic, podent presentar en aquest termini les al·legacions oportunes.  
  
Castelló de la Plana, 29 de setembre de 2020.-El director territorial: Tomás Verdejo Rodríguez.
Diari Oficial de la Generalitat Valenciana


Sumari del DOGV 8831, del 10-06-2020 (2020/4194)

Extracte de la Resolució de 27 de maig de 2020, del rector, per la qual es convoca la setena edició de premis de disseny de la Cátedra Stadler.
-----------------------------------------------------------------------------------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4194


Data del document
:   27-05-2020

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 27 de maig de 2020, del rector, per la qual es convoca la setena edició de premis de disseny de la Cátedra Stadler. [2020/4194]  
BDNS (identif.): 509315.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions (http://www.pap.minhap.gob.es/bdnstrans):  
  
Primer. Beneficiaris  
Podran participar, en el present concurs totes aquelles persones que complisquen els requisits següents:  
- Podrà participar qualsevol alumno/a matriculat en qualsevol grau o màster de la Universitat Politècnica de València en el curs 2019-2020  
  
  
Segon. Objecte  
L'objecte d'aquesta convocatòria és premiar el plantejament de noves idees per al disseny del respatler per a cadires de rodes dins de la zona PMR en vehicles de passatgers de llarg recorregut.  
  
Tercer. Bases reguladores  
Accessibles en http://www.etsid.upv.es/catedras-de-empresa/  
  
Quart. Quantia  
S'establixen:  
- Un primer premi de 1.000 euros, impostos inclosos, per a la proposta amb millor puntuació segons els criteris establits en aquesta convocatòria.  
- Un segon premi de 600 euros, impostos inclosos, per a la proposta amb segona millor puntuació segons els criteris establits en aquesta convocatòria.  
- Una menció especial de 400 euros, impostos inclosos, per a la proposta amb la tercera millor puntuació segons els criteris establits en aquesta convocatòria.  
  
Cinqué. Termini de presentació de sol·licituds  
El termini de presentació de sol·licituds de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza als 20 dies hàbils des de la publicació.  
  
València, 27 de maig de 2020.- El rector de la Universitat Politècnica de València: Francisco José Mora Mas.
Diari Oficial de la Generalitat Valenciana


Sumari del DOGV 8723, del 22-01-2020 (2020/377)

CORRECCIÓ d'errades de la Resolució de 18 de desembre de 2019, del Rectorat, per la qual es convoca un procés selectiu per a l'ingrés, pel sistema general d'accés lliure, en l'escala auxiliar bàsica de suport administratiu (biblioteca) d'aquesta universitat.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8723

Data del DOGV
:   22-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/377


Data del document
:   14-01-2020

Organisme emissor
:   Universitat Jaume I de Castelló

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 18 de desembre de 2019, del Rectorat, per la qual es convoca un procés selectiu per a l'ingrés, pel sistema general d'accés lliure, en l'escala auxiliar bàsica de suport administratiu (biblioteca) d'aquesta universitat. [2020/377]  
Advertida una errada en la resolució esmentada, publicada en el Diari Oficial de la Generalitat Valenciana número 8714, de 10 de gener de 2020, es corregeix de la manera següent:  
  
En la pàgina 1071, en el segon paràgraf de l'annex II, «Fase de concurs», on diu:  
«Es valoraran els mèrits aportats per les persones aspirants d'acord amb el barem que s'assenyala a continuació. Aquests mèrits hauran de posseir-se i es valoraran en la data de publicació en el Diari Oficial de la Generalitat Valenciana d'aquesta convocatòria.»  
  
Ha de dir:  
«Es valoraran els mèrits aportats per les persones aspirants d'acord amb el barem que s'assenyala a continuació. Aquests mèrits hauran d'haver sigut obtinguts o computats fins a la data de finalització del termini de presentació de sol·licituds, tal com estableix la base 7.3 d'aquesta convocatòria.»  
  
Aquesta modificació no modifica el termini de presentació de sol·licituds.  
  
Castelló de la Plana, 14 de gener de 2020.- La rectora: Eva Alcón Soler.
Diari Oficial de la Generalitat Valenciana


Sumari del DOGV 8805, del 06-05-2020 (2020/3215)

Edicte de publicació de la sentència dictada en el procediment ordinari número 959/2018.
----------------------------------------------------------------------------------------

### Dades del document

Número de DOGV
:   8805

Data del DOGV
:   06-05-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3215


Organisme emissor
:   Jutjat de Primera Instància Número 5 de València

Tipus de document
:   Edicte

Edicte de publicació de la sentència dictada en el procediment ordinari número 959/2018. [2020/3215]  
 En el present procediment ordinari 959/2018 seguit a instàncies de Mercedes Pellón Barragán contra Sergio Huidobro Espí i Raúl Armell Navalón s'ha dictat sentència, l'encapçalament i la part dispositiva de la qual diuen literalment:  
  
Jutge que la dicta: Juan Francisco Guerra Mora  
Lloc: València  
Data: 16 de juliol de 2019  
Demandant: Mercedes Pellón Barragán  
Abogado: Christian Jesús García Becerra  
Procuradora: Verónica Pérez Navarro  
Demandados: Sergio Huidobro Espí i Raúl Armell Navalón  
Abogado:  
Procurador:  
Procediment: procediment ordinari [ORD] - 000959/2018  
  
Dispositiva  
Estime la demanda formulada per Mercedes Pellón Barragán contra Sergio Huidobro Espí i Raúl Armell Navalon, condemne els demandats a l'abonament de 7.151,35 ?. Tot això amb imposició expressa a costes a aquests.  
Manera d'impugnació: un recurs d'apel·lació en el termini de 20 dies, des de la notificació d'aquesta resolució, davant aquest tribunal.  
Així ho acorda i signa sa senyoria. En done fe.  
  
València, 4 de febrer de 2020.- La lletrada de l'Administració de justícia: Francisca Tomás Llavador.
Diari Oficial de la Generalitat Valenciana


Sumari del DOGV 8923, del 09-10-2020 (2020/8356)

DECRET 152/2020, de 6 d'octubre, del Consell, de concessió de la Distinció Joan Lluís Vives a Frans Timmermans.
---------------------------------------------------------------------------------------------------------------

### Dades del document

Número de DOGV
:   8923

Data del DOGV
:   09-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8356


Data del document
:   06-10-2020

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 152/2020, de 6 d'octubre, del Consell, de concessió de la Distinció Joan Lluís Vives a Frans Timmermans. [2020/8356]  
El Consell, mitjançant el Decret 129/2017, de 6 d'octubre, va crear la Distinció Joan Lluís Vives de la Generalitat, per a reconéixer a aquelles persones o entitats que, des del seu vincle amb la Comunitat Valenciana, s'hagen distingit per la seua contribució a l'enfortiment del projecte comú europeu i els seus valors culturals, socials, científics i històrics.  
Frans Timmermans és, des de l'any 2014, vicepresident de la Comissió Europea, després d'una intensa carrera diplomàtica i política al seu país, Holanda, on ha exercit en dues ocasions el ministeri d'afers exteriors, entre 2007 i 2010 i entre 2012 i 2014.  
Durant cinc anys va estar desenvolupant en el si de la Comissió una gran labor com a vicepresident responsable de les àrees de millora de la legislació, estat de dret i drets fonamentals, destacant per la seua denúncia de les actuacions d'alguns estats membres que podien posar en risc la primacia dels principis bàsics de la Unió Europea en aquests àmbits.  
  
Des de desembre de 2019, Frans Timmermans assumeix la funció de vicepresident executiu de la Comissió Europea per al Pacte Verd Europeu. La seua gestió al capdavant d'aquesta vicepresidència serà decisiva per a impulsar des de la Unió les estratègies de lluita contra el canvi climàtic i per a fer realitat l'ambiciós objectiu que Europa siga el primer continent a aconseguir la neutralitat climàtica en 2050.  
Per a un territori tan sensible a les amenaces i riscos del canvi climàtic com la Comunitat Valenciana, especialment pel que fa a la disminució de recursos hídrics, sequeres, onades de calor, regressió costanera, pèrdua de biodiversitat, pluges torrencials i increment dels processos d'erosió del sòl, resulta imprescindible que el desenvolupament del Pacte Verd Europeu proporcione el marc global necessari perquè les polítiques ambientals impulsades des de la Generalitat puguen multiplicar la seua eficàcia.  
En conseqüència, com a reconeixement a la seua labor com a impulsor dels compromisos de la Unió Europea en matèria de canvi climàtic, essencials per al futur de la Comunitat Valenciana, prèvia deliberació del Consell en la reunió de 6 d'octubre de 2020,  
  
  
DECRETE  
  
Concedir la Distinció Joan Lluís Vives de la Generalitat a Frans Timmermans.  
  
València, 6 d'octubre de 2020  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8888, del 21-08-2020 (2020/6713)

Notificació de la sentència dictada en el judici verbal número 139/2016.
------------------------------------------------------------------------

### Dades del document

Número de DOGV
:   8888

Data del DOGV
:   21-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6713


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 139/2016. [2020/6713]  
Judici verbal (250.2) [VRB]- 000139/2016  
Part demandant: Comunitat de Propietaris Apolo.  
Part demandada: José Ignacio Perier Ortiz.  
Sobre: verbals de propietat horitzontal  
En el judici de referència seguit en aquest jutjat s'ha dictat sentència de data 06.05.2020 i s'ha acordat notificar a José Ignacio Perier Ortiz, i han resultat negatives les gestions realitzades per a conéixer el domicili o residència habitual de la part demandada.  
Se li fa saber que el text íntegre de la resolució es troba a la seua disposició en la Secretària d'aquest jutjat i que contra aquesta resolució no és possible cap recurs.  
I amb la finalitat que servisca de notificació en forma a José Ignacio Perier Ortiz, expedit el present edicte.  
  
Torrevieja, 3 d'agost de 2020.- La lletrada d'Administració de justícia: Fabiola Alonso Velázquez.
Diari Oficial de la Generalitat Valenciana


Sumari del DOGV 8940, del 30-10-2020 (2020/9032)

RESOLUCIÓ de 28 d'octubre de 2020, del conseller d'Hisenda i Model Econòmic, per la qual es nomena personal eventual Carla González Ricarte.
--------------------------------------------------------------------------------------------------------------------------------------------

### Dades del document

Número de DOGV
:   8940

Data del DOGV
:   30-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/9032


Data del document
:   28-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 d'octubre de 2020, del conseller d'Hisenda i Model Econòmic, per la qual es nomena personal eventual Carla González Ricarte. [2020/9032]  
De conformitat amb el que es disposa en l'article 19 de la Llei 10/2010, de 9 de juliol de la Generalitat, d'ordenació i gestió de la funció pública valenciana (DOGV núm. 6310, de 14 de juliol de 2010), així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640 de 21 d'octubre de 2015), resolc:  
  
Nomenar Carla González Ricarte assessora de premsa de membres del Consell, lloc 23952, amb unes retribucions corresponents a la categoria C2, amb efectes d'1 de novembre de 2020.  
  
València, 28 d'octubre de 2020.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8939, del 29-10-2020 (2020/8790)

Notificació de la sentència dictada en el judici verbal número 318/2020.
------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8790


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el judici verbal número 318/2020. [2020/8790]  
Demandant: Coral Homes, SL.  
Procurador: Silvia López Monzó.  
Demandat: Ocupes de l'immoble del carrer Diputació, número 3, a Benimuslem.  
  
En aquest procediment de judici verbal del desnonament precari seguit a instàncies de Coral Homes, SL, enfront dels ocupants desconeguts de l'immoble del carrer Diputació, número 3, de Benimuslem, s'ha dictat una sentència, la còpia íntegra de la qual queda en aquesta oficina judicial a la disposició de la part demandada, els ocupants desconeguts de l'immoble del carrer Diputació, número 3, de Benimuslem, als quals se'ls fa saber que contra aquesta sentència no poden posar cap apel·lació.  
I com que la part demandada es troba en parador ignorat, expedisc aquest edicte, complint el que es disposa en la Instrucció 6/2012 de la Secretaria General de l'Administració de justícia, relativa a la publicació d'edictes en diaris i butlletins oficials i la protecció de dades, perquè li servisca de notificació en la forma deguda.  
  
Alzira, 22 d'octubre de 2020.- El lletrat de l'Administració de justícia: Antonio José Jiménez Hurtado.
Diari Oficial de la Generalitat Valenciana


Sumari del DOGV 8840, del 22-06-2020 (2020/2645)

Informació pública de la modificació de tarifes de manteniment de comptadors a Museros.
---------------------------------------------------------------------------------------

### Dades del document

Número de DOGV
:   8840

Data del DOGV
:   22-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/2645


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifes de manteniment de comptadors a Museros. [2020/2645]  
S'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que, segons comunicació a l'Ajuntament de Museros de data 4 de febrer de 2020, pertoca actualitzar la quota de manteniment de comptadors a l'esmentada població.  
  
 CLK 3139   
 MANTEN LLOGUER  
 Eur/mes Eur/mes  
fins a 13 0,847 0,545   
15 1,263 0,603   
20 2,111 0,734   
25 2,956 1,331   
30 4,220 1,745   
40 8,439 2,652   
50 12,659 6,004   
65 16,879 7,351   
80 21,098 9,175   
100 29,537 11,375   
125 46,416 13,351   
150 46,416 16,325   
200 46,416 33,161   
  
  
  
Sobre les presents tarifes sŽaplicarà l'IVA d'acord amb el que s'estableix en la Llei 37/1992, de 28 de desembre.  
Cosa que es fa pública.  
.  
València, 20 de març de 2020.- El conseller delegat: Dionisio García Comín.